બપ્પા રાવલ પોતે એક આધ્યાત્મિક, શાંત અને ન્યાય પ્રિય શાસક હતા. મેવાડને ક્યારેય એમણે પોતાના રાજ્ય તરીકે સ્વીકાર્યું જ નહી, તેઓ પોતાને માત્ર શિવજીના સ્વરૂપ એકલિંગજીનો પ્રતિનિધિ જ માનતા હતા. એમના માટે મેવાડના વાસ્તવિક શાસક તો એકલિંગજી હતા. ૨૦ વર્ષ પછી રાજ્યભાર દીકરાને સોંપી એમણે શિવ આરાધનામાં જ પોતાને સમર્પિત કરી દીધા. એમણે વારંવાર આરબોને આપેલી હાર એટલી હદે ભયંકર હતી કે કાસીમને સિંધ સુધી ખદેડયા પછી ૪૦૦ વર્ષ સુધી આરબો આ તરફ શૈન્ય સાથે આક્રમણ માટે આવી જ ન શક્યા. જો કે મોહમદ ગજનવીએ બહુ સમય બાદ ભારત પર આક્રમણ કર્યા. જેમાં એણે હારનો રસાસ્વાદ જ કર્યો હતો.